Tehnika klona senke

**Tehnika klona senke** je jedan od tehnika kloniranja koju je stvorio drugi hokage, Tobirama Sendžu.

## Činjenice

Ova tehnika omogućava korisniku da stvori jednu ili više svojih kopija. Njegova čakra je ravnomerno podeljena između i klonova i njega samog, dakle, kada stvori jednog klona korisnik mu daje polovinu svoje čakre; kada stvori dva klona svakom daje trećinu čakre itd. U zavisnosti od količine korisnikove čakra zavisi i broj klonova koje može da napravi; takođe, ovo vrlo brzo troši njegovu čakru i može biti jako opasno. Zbog toga, obično samo nindže koje su minimalno na novou džonina mogu bezbedno da koriste standardnu verziju ove tehnike. Ipak, Tehnika multi-klona senke, koja stvara na stotine klonova nije bezbedna, čak je i zabranjena. Naruto Uzumaki je izuzetak od ovog pravila; jer ima pristup čakri devetorepe lisice, i može bez brige da stvori stotine klonova.

Za razliku od obične tehnike klona, klonovi senke su stvarni i opipljivi. Poseduju istu odeću, naoružanje pa i povrede i korisnik u trenutku u kom su stvoreni. Budući da su na oko identični i poseduju istu čakru kao i korisnik, protivnik ne može da razlikuje klonove senke od pravog tela, čak ni pomoću dojdžicua; iako je prikazano da Madara Učiha može da ih prepozna uz pomoć svog Rinegana.

Klonovi senke imaju široku primenu u borbi. Mogu poslužiti kao mamac, bilo radi zaokupljanja protivnika ili prikrivanja pravog tela. Ako se stvori dovoljno klonova, oni jednostavno mogu da savladaju protivnika, napadajući ga iz više pravaca. Klonovi senki se takođe mogu koristiti za pomoć korisniku, tako što će sa njima sprovesti taktiku koju nije u stanju sam da primeni, ili tako što ih korisnik pošalje da izvrše određene zadatke dok je on zauzet. Ako se, u drugom slučaju, klonovi nađu u neočekivanoj situaciji, ponašaće se isto kao što bi se ponašao i korisnik u datim okolnostima. Budući da imaju sopstvenu čakru, klonovi mogu izvoditi druge tehnike, uključujući stvaranje još klonova senke. U slučaju da je korisnik prvobitno promenio svoj izgled tehnikom transformacije, klonovi će preuzeti isti oblik; takođe, prikazano je da Naruto može stvoriti klonove dok je u Ašurinom modu Kurame, koji takođe poprimaju ovu formu.

Klonovi se obično rasprše u oblaku dima kada podnesu određene povrede, ali je pokazano da ponekad mogu i da krvarenje neko vreme. Kada je završen zadatak zbog kojeg su stvoreni, klovnovi se mogu sami raspršiti ili biti uklonjeni od strane korisnika. Jednom kad nestanu, informacije koje su stekli i njihova prestala čakra se vraćaju korisniku. Ovakvo prenošenje informacije čini klonove senke vrlo korisnim za špijunažu. Korisnik može poslati klona na neprijateljsku teritoriju, koji umesto njega prikuplja informacije bez da je on sam ugrožen, i nestavši, prenosi stečeno znanje korisniku.

Kakaši Hatake je otkrio da klonovi senke takođe mogu da ubrzaju trening. Na primer, ako trenira uz jednog klona tokom jednog sata, korisnik će imati dva sata iskustva u treningu kada se klon rasprši. Korišćenjem stotina klonova, obuka koja bi obično trajala nedeljama ili mesecima može se završiti u roku od nekoliko sati. Ipak, zbog količine čakre potrebne da se stvori samo jedan klon senke, samo Naruto može da trenira na ovaj način. Naruto zaista može efikasno da koristi ovu prečicu, ali kombinovana iskustva dolaze sa kombinovanim mentalnim umorom, što zahteva da pravi redovne pauze.

Iako su odvojeni, klonovi senke održavaju vezu između sebe i pravog tela, kako bi korisnik eventualno mogao da ponovo uspostavi kontrolu kada je to potrebno. Korisnici mogu da iskoriste ovu vezu za umrežavanje svojih klonova, kako bi povećao njihov nivo čakre. Ipak, u određenim slučajevima ova veza može da deluje protiv korisnika, kao kada su bol izazvan čakrom devetorepe lisice osetili svi Narutoovi klonovi. Dok korisnik ili njegovi klonovi izvršavaju zadatke koji zahtevaju koncentraciju, istovremeno ne mogu da imaju više od nekoliko aktivnih klonova.